Mupepeti weZimOnline Anopfuurwa muSouth Africa
Mupepeti weZimOnline, VaAbel Mutsakani, vakapfuurwa mu South Africa, asi hazvisati zvaonekwa kuti izvi zvine chekuita nemabasa ehutsots
Mupepeti webepanhau repainternet,ZimOnline, Va Abel Mutsakani, vakapfuurwa vakakuvara muJohannesburg nemusi weMuvhuro manheru. Studio7 haina kukwanisa kutaura nemapurisa epa Honey Dewpolice station, avo vanonzi ndivo vari kuongorora nyaya iyi, sezvo vanga vasiri kudaira nhare dzavo. Asi bepanhau re ZimOnline rinoti mapurisa avhuradocketrekunenera vakaita izvi mhosva yekuda kuuraya, kunyange hazvo vasati vabata vakaita izvi. South Africa yagara ine dambudziko rekupfurwa pamwe nekuuraiwa kwevanhu vanenge vachida kuba zvinhu. Ongororo yakaitwa nehurumende yeSouth Africa inotaridza kuti vanhu vanosvika makumi mashanu vanouraiwa pazuva nenzira iyi zuva rega rega. Asi vamwe vatori venhau vari mu South Africa, vaudza Studio 7 kuti zviri kukatyamadza panyaya iyi ndezvekuti, hapana chakabiwa, sezvinoitika nguva dzose kana munhu apinda mutsaona yekusangana nematsotsi mu South Africa. VaMutsakani ndivo vaimbova Managing Editor vebepanhau re The Financial Gazette, uye vaimbove zvakare Managing Editor vebepanhau re The Daily News, vasati vatanga kushandira ZimOnline. Vasati vabuda muZimbabwe, VaMutsakani vaive mutungamiri we Independent Journalists Association of Zimbabwe. Va Abel Chapatarongo ndivo mutevedzeri waVaMutsakani. VaChapatarongo vatsanangura zvakaitika kuna VaMutsakani muhurukuro yavaita nemutori wenhau we Studio 7, Studio Carole Gombakomba . Dzimwe Nhau Kubva ku Studio 7...